આવાં દંપતીઓ માટે ડિન્ક કપલ જેવો શબ્દપ્રયોગ કરવામાં આવે છે. ડિન્ક્ (DINK) એટલે ‘ડબલ ઇન્કમ, નો કિડ્સ’. સ્ક્વેર ફીટ નામની રિયલ એસ્ટેટ કંપનીના ચીફ એક્ઝિક્યુટિવ વિનોદ ઠક્કર કહે છે, ‘આ સેગમેન્ટના લોકો હોમલોનથી ઘર ખરીદવાનું નક્કી કરે છે ત્યારે વધુ લોન લઈ શકાય એ માટે પતિ-પત્ની બન્નેની ઇન્કમની ભેગી ગણતરી કરે છે. એના પરિણામે આવાં દંપતીઓ પ્રીમિયમ લોકેશનમાં ઘર પસંદ કરી શકે છે. ઍવરેજ ઘર કરતાં આવા લોકેશનમાં હોમલોન મોંઘી પડે છે. બીજું, ફૅમિલીમાં માત્ર બે જ જણ હોય અને આખો દિવસ ઑફિસમાં જ રહેતા હોય છતાં તેઓ થ્રી બીએચકેનો ફ્લૅટ પસંદ કરે છે.’